
Parlamentul României

Camera Deputaţilor

Comisia pentru apărare, ordine                                            Bucureşti, 18.06.2003

publică şi siguranţă naţională                                               PL 378/2003                                                                                                                                                 

Nr.32/388/2003

RAPORT

asupra proiectului de Lege pentru modificarea şi completarea Legii 

nr. 56/1997 pentru aplicarea prevederilor Convenţiei privind interzicerea dezvoltării, producerii, stocării şi folosirii armelor chimice şi 

distrugerea acestora 

1. În conformitate cu prevederile art.89  din Regulamentul Camerei Deputaţilor

Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu proiectul de Lege pentru modificarea şi completarea Legii nr.56/1997 pentru aplicarea prevederilor Convenţiei privind interzicerea dezvoltării, producerii, stocării şi folosirii armelor chimice şi distrugerea acestora, trimis cu adresa nr.378/09.06.2003 şi înregistrat cu nr. 32/388 din 9 iunie 2003.

      Consiliul Legislativ, cu nr.772/23.05.2003, a avizat favorabil, cu unele observaţii, acest proiect de lege.

      Comisia  pentru politică externă, cu nr.33/378 din 9 iunie 2003, a avizat favorabil proiectul, în forma prezentată.

      Prezentul proiect de lege revizuieşte regimul sancţiunilor, prin introducerea unor sancţiuni penale specifice şi majorarea cuantumului amenzilor contravenţionale. Totodată,în conformitate cu prevederile Convenţiei, România îşi asumă obligaţia de a furniza asistenţă de urgenţă, umanitară  sau prin contribuţie la Fondul Voluntar de Asistenţă din cadrul Organizaţiei  pentru Interzicerea Armelor Chimice.
2. La dezbaterea proiectului de lege au participat în calitate de invitaţi, conform 
prevederilor art.51 şi art.52 din Regulamentul Camerei Deputaţilor, domnii Vladimir Boboc,  Paul Paşnicu şi  Ştefan Dogaru din cadrul Agenţia Naţională de Control al Exporturilor Strategice şi al Interzicerii Armelor Chimice.

3. La lucrările comisiei au fost prezenţi 22 deputaţi din totalul de 26 de membri ai
comisiei.

4. Proiectul de lege a fost aprobat cu unanimitatea  voturilor deputaţilor prezenţi.
În urma dezbaterii, în şedinţa din 18 iunie  2003, comisia propune plenului

Camerei Deputaţilor,  adoptarea  proiectului de lege cu un amendament:

Amendament admis

	Nr.

crt.
	Text iniţial
	Text adoptat de comisie
	Motivări

	0
	1
	2
	3

	1
	Legea nr . 56/1997: 

" Art.2. - (1) Substanţele chimice toxice şi precursorii pentru care se stabilesc regimuri de control sunt cei înscrişi în listele nr. 1, 2 şi 3 din anexa nr.1 la prezenta lege, numite în continuare liste."
	La articolul 2, alineatul (1) se modifică şi va avea următorul cuprins:

"Art.2. - (1) Substanţele chimice toxice şi precursorii pentru care se stabilesc regimuri de control sunt cei înscrişi în liste, aşa cum acestea sunt definite la art.1 pct.3, precum şi alte substanţe chimice, neînscrise în liste, care corespund definiţiilor de la art.11 pct.5 şi pct.6."

(autor: dl.dep. Ioan Oltei)
	- pentru extinderea prevederilor, astfel încât aplicativitatea acestora sa nu fie limitată doar la listele respective.


Prin obiectul său de reglementare, proiectul de lege face parte din categoria legilor organice şi se adoptă potrivit art.74 alineatul (1) din Constituţie.

VICEPREŞEDINTE,

Marcu TUDOR

Red.consult.Roxana Rus           

